୨୦୨୦ ଏପ୍ରିଲରୁ ଭାରତରେ ଡିଜେଲ କାର ଉତ୍ପାଦନ ବନ୍ଦ କରିବ ମାରୁତି - Samaja Live\n୨୦୨୦ ଏପ୍ରିଲରୁ ଭାରତରେ ଡିଜେଲ କାର ଉତ୍ପାଦନ ବନ୍ଦ କରିବ ମାରୁତି\nPic. Credit : India TV\nନୂଆଦିଲ୍ଲୀ :ମାରୁତି ସୁଜୁକି ଇଣ୍ଡିଆ (ଏମ୍ଏସ୍ଆଇ) ଲିମି ଟେଡ ଆସନ୍ତା ବର୍ଷ ଏପ୍ରିଲରୁ ଭାରତରେ ଏହାର ସମସ୍ତ ଡିଜେଲ କାର ଉତ୍ପାଦନ ବନ୍ଦ କରିବ  ବୋଲି କହିଛି । ଚଳିତ ବିତ୍ତୀୟ ବର୍ଷରେ ଯାନ ବିକ୍ରି କ୍ଷେତ୍ରରେ ଅଭିବୃଦ୍ଧି ହାର ଦୁର୍ବଳ ରହିବା ନେଇ କମ୍ପାନୀ ପକ୍ଷରୁ ଆକଳନ କରାଯାଇଛି। ତେବେ ଅଶୋଧିତ ତୈଳ ଦର ଅନିଶ୍ଚିତତା ମଧ୍ୟରେ ରହିବା ଏବଂ କଠୋର ନିସଃରଣ ନିୟମ କମ୍ପାନୀକୁ  ଡିଜେଲ କାର ଉତ୍ପାଦନ ବନ୍ଦ କରିବାକୁ ବାଧ୍ୟ କରିଛି । ଏହି କଠୋର ନିସଃରଣ ନିୟମ ଆସନ୍ତାବର୍ଷଠାରୁ ଲାଗୁ ହେବାକୁ ଯାଉଥିବା ଦୃଷ୍ଟିରୁ କାର କମ୍ପାନୀଗୁଡିକୁ ଡିଜେଲ କାର ନିମନ୍ତେ ସେମାନଙ୍କର ଟେକ୍ନୋଲୋଜି ଅପ୍ଗ୍ରେଡ୍ କରିବାକୁ ହେବ, ଯେଉଁଥିପାଇଁ କମ୍ପାନୀଙ୍କୁ ବ୍ୟାପକ ନିବେଶ କରିବାକୁ ହେବ। \n୨୦୨୦ ଏପ୍ରିଲରୁ କମ୍ପାନୀ ଡିଜେଲ କାର ବିକ୍ରି କରିବ ନାହିଁ ା ତେବେ କମ୍ପାନୀର ଡିଜେଲ କାରର ସେଭଳି ଚାହିଦା ନ ଥିବା ମଧ୍ୟ ମାରୁତି ଅଧ୍ୟକ୍ଷ ଆର୍.ସି. ଭାର୍ଗବ କହିଛନ୍ତି । ଯଦିବା ଏମ୍ଏସ୍ଆଇ ୧୫୦୦ ସିସିରୁ ଅଧିକ କ୍ଷମତା ବିଶିଷ୍ଟ ଡିଜେଲ କାର ବିକ୍ରି କରିବାକୁ ବିଚାର କରିପାରେ। କେବଳ ମାରୁତିର ବଲେନୋ ଏହି କାଟାଗୋରୀରେ ଆସୁଛି, ଯାହାର ଭବିଷ୍ୟତ ରହିଛି । ଏକ ବିଏସ୍ଆଇଭି ଯାନ ବିକ୍ରି କରିବା ଏବଂ ପଞ୍ଜିକରଣ କରିବା ନିମନ୍ତେ ଶେଷ ସମୟସୀମା ସରକାର ୨୦୨୦ ମାର୍ଚ ୩୧ ଧାର୍ଯ୍ୟ କରିଛନ୍ତି। ସମ୍ପ୍ରତି ନିର୍ବାଚନ ଫଳ ଏକ ଅନିଶ୍ଚିତତା ସୃଷ୍ଟି କରିଥିବା  ବେଳେ ଇରାନ୍ ପ୍ରସଙ୍ଗକୁ କେନ୍ଦ୍ର କରି ବିଶ୍ବ ବଜାରରେ ଅଶୋଧିତ ତୈଳ ଦରକୁ ନେଇ ମଧ୍ୟ ଅନିଶ୍ଚିତତା ଦେଖାଦେଇଛି। ବର୍ତ୍ତମାନ ଦେଶର ଅଟୋ କ୍ଷେତ୍ର ମାନ୍ଦାବସ୍ଥା ଦେଇ ଗତି କରୁଛି ା ପୂର୍ବରୁ ନିର୍ବାଚନ ପୂର୍ବରୁ ୨୦୦୮ରେ ଏବଂ ୨୦୧୩ରେ ଅଟୋ କ୍ଷେତ୍ରରେ ମାନ୍ଦାବସ୍ଥା ଦେଖାଦେଇଥିଲା।
